Senatul a adoptat planul de reorganizare a instituției. Ilie Bolojan: Cei care vin cu un demnitar pleacă cu el
Senatul a adoptat, luni, cu 78 de voturi pentru, 41 împotrivă și 4 abțineri, proiectul de hotărâre privind structura serviciilor Senatului, care prevede reorganizarea instituției, conform memorandumului aprobat de Biroul Permanent. Ilie Bolojan, președintele Senatului, a anunțat că în coaliție s-a decis un grup de lucru comun cu deputații pentru reformarea instituțiilor din subordinea Parlamentului.